

**Παρών στις βραβεύσεις της ΕΠΟΠΛ ο Πρόεδρος του ΚΟΑ**

Στις ετήσιες βραβεύσεις της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ) παρευρέθηκε ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης μαζί με το μέλος ΔΣ ΚΟΑ Μιχάλη Ιωάννου, το βράδυ της Παρασκευής 17 Ιουνίου.

«Ο Κυπριακός Οργανισμός Αθλητισμού στηρίζει οικονομικά την ΕΠΟΠΛ και το ερασιτεχνικό ποδόσφαιρο γενικότερα και αυτό θα συνεχίσει να κάνει. Θεωρούμε ότι οι ρίζες του ποδοσφαίρου βρίσκονται εκεί και γι’ αυτό είναι απαραίτητο να το στηρίζουμε όλοι», είπε μεταξύ άλλων στον χαιρετισμό του ο Πρόεδρος του ΚΟΑ.

Παράλληλα συμμετείχε στις απονομές των βραβείων των σωματείων που διακρίθηκαν τη χρονιά που ολοκληρώθηκε, μαζί με το μέλος του ΔΣ ΚΟΑ Μιχάλη Ιωάννου.